arnastofnun/IGC-2024 huggingface dataset:
Virðisaukaskattur Greinargerð/athugasemdir úr lagafrumvarpi, mál nr. 289

Frumvarp til laga um breytingu á lögum nr. 50/1988, um virðisaukaskatt, með síðari breytingum

(búnaður fyrir fatlaða íþróttamenn).

Flm.: Bjarkey Gunnarsdóttir, Árni Þór Sigurðsson, Lilja Rafney Magnúsdóttir,

Brynhildur Pétursdóttir, Oddný G. Harðardóttir, Líneik Anna Sævarsdóttir,

Willum Þór Þórsson, Silja Dögg Gunnarsdóttir.

1. gr.

Á eftir 9. mgr. 42. gr. laganna kemur ný málsgrein, svohljóðandi:

Endurgreiða skal virðisaukaskatt af sérhæfðum íþróttabúnaði fyrir fatlaða íþróttamenn.

2. gr.

Lög þessi taka gildi 1. janúar 2015.

Greinargerð.

Um nokkurra ára skeið, eða frá árinu 2009, hefur verið í fjárlögum heimild til að endurgreiða virðisaukaskatt af sérhæfðum íþróttabúnaði fyrir fatlaða íþróttamenn og hefur hún verið nýtt í því skyni af þeim sem í hlut eiga. Fjárhagsleg áhrif endurgreiðslunnar á afkomu ríkissjóðs eru mjög óveruleg sökum þess hve lág heildarupphæð endurgreiðslunnar er ár hvert en hins vegar getur skipt miklu fyrir fatlað íþróttafólk að losna við virðisaukaskattsgreiðslur af sérhæfðum búnaði sem íþróttaiðkun þess krefst.

Með þessu frumvarpi er lagt til að endurgreiðsla virðisaukaskatts af sérhæfðum búnaði fyrir fatlaða íþróttamenn verði fest í sessi í lögum um virðisaukaskatt þannig að fatlað íþróttafólk geti gengið að henni vísri í framtíðinni. is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Skipan opinberra framkvæmda Greinargerð/athugasemdir úr lagafrumvarpi, mál nr. 341

Frumvarp til laga um breytingu á lögum um skipan opinberra framkvæmda, nr. 84/2001, með síðari breytingum.

Flm.: Vigdís Hauksdóttir, Guðlaugur Þór Þórðarson.

1. gr.

Í stað orðanna „formaður fjárlaganefndar Alþingis eða sérstaklega tilnefndur fulltrúi nefndarinnar“ í 2. málsl. 1. mgr. 18. gr. laganna kemur: einn fulltrúi tilnefndur af ráðherra.

2. gr.

Lög þessi öðlast þegar gildi.

Greinargerð.

Flutningsmenn telja nauðsynlegt að skerpa eftirlitshlutverk fjárlaganefndar gagnvart framkvæmdarvaldinu. Til þess að svo megi verða þarf nefndin að vera óháðari ráðherrum heldur en verið hefur fram til þessa. Í því felst m.a. að formaður eða fulltrúar fjárlaganefndar sitji ekki í stjórnum eða nefndum á vegum Stjórnarráðsins. Eitt af meginhlutverkum fjárlaganefndar er að hafa eftirlit með ráðherrum og til þess að hún hafi sem óbundnastar hendur í því hlutverki er lögð til breyting á ákvæði laganna um að formaður fjárlaganefndar eða sérstaklega tilnefndur fulltrúi nefndarinnar sitji í samstarfsnefnd um opinberar framkvæmdir. Þess í stað þykir eðlilegra að ráðherra skipi fulltrúa sinn í samstarfsnefndina.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Málefni aldraðra Greinargerð/athugasemdir úr lagafrumvarpi, mál nr. 342

Frumvarp til laga um breytingu á lögum um málefni aldraðra, nr. 125/1999, með síðari breytingum.

Flm.: Vigdís Hauksdóttir, Guðlaugur Þór Þórðarson.

1. gr.

Eftirfarandi breytingar verða á 2. mgr. 9. gr. laganna:

a. Í stað orðanna „einn af Sambandi íslenskra sveitarfélaga og einn af fjárlaganefnd Alþingis“ í 2. málsl. kemur: og einn tilnefndur af Sambandi íslenskra sveitarfélaga.

b. 3. málsl. orðast svo: Tveir stjórnarmenn skulu skipaðir án tilnefningar og skal annar þeirra vera formaður.

2. gr.

Lög þessi öðlast þegar gildi.

Greinargerð.

Flutningsmenn telja nauðsynlegt að skerpa eftirlitshlutverk fjárlaganefndar gagnvart framkvæmdarvaldinu. Til þess að svo megi verða þarf nefndin að vera óháðari ráðherrum heldur en verið hefur fram til þessa. Í því felst m.a. að formaður eða fulltrúar fjárlaganefndar sitji ekki í stjórnum eða nefndum á vegum Stjórnarráðsins. Eitt af meginhlutverkum fjárlaganefndar er að hafa eftirlit með ráðherrum og til þess að hún hafi sem óbundnastar hendur í því hlutverki er lögð til breyting á ákvæði laganna um að fulltrúi fjárlaganefndar sitji í stjórn Framkvæmdasjóðs aldraðra. Þess í stað þykir eðlilegra að ráðherra skipi tvo fulltrúa í stjórnina. is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Framkvæmd þjóðaratkvæðagreiðslna Greinargerð/athugasemdir úr lagafrumvarpi, mál nr. 359

Frumvarp til laga um breytingu á lögum um framkvæmd þjóðaratkvæðagreiðslna, nr. 91/2010, með síðari breytingum.

Flm.: Jón Þór Ólafsson.

1. gr.

Við lögin bætist nýtt ákvæði til bráðabirgða, svohljóðandi:

Þrátt fyrir ákvæði 3. mgr. 4. gr. skal fara fram ráðgefandi þjóðaratkvæðagreiðsla um áframhald aðildarviðræðna við Evrópusambandið samhliða sveitarstjórnarkosningum 31. maí 2014.

2. gr.

Lög þessi öðlast þegar gildi.

Greinargerð.

Með lögum nr. 23/2011, um breytingu á lögum um framkvæmd þjóðaratkvæðagreiðslna, nr. 91/2010, var felld brott heimild til að halda þjóðaratkvæðagreiðslu samhliða kosningum til sveitarstjórna.

Nú liggur fyrir Alþingi tillaga til þingsályktunar (344. mál) um að fram fari ráðgefandi þjóðaratkvæðagreiðsla um áframhald aðildarviðræðna við Evrópusambandið samhliða sveitarstjórnarkosningum 31. maí 2014. Með hliðsjón af mikilvægi málsins skiptir sköpum að fá skorið úr um vilja þjóðarinnar við fyrsta tækifæri. Því er nauðsynlegt að heimila þjóðaratkvæðagreiðslu um málið samhliða sveitarstjórnarkosningum. is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Veiðigjöld Greinargerð/athugasemdir úr lagafrumvarpi, mál nr. 372

Frumvarp til laga um breytingu á lögum um veiðigjöld, nr. 74/2012, með síðari breytingum (skipun samráðsnefndar um veiðigjöld).

(Lagt fyrir Alþingi á 143. löggjafarþingi 2013–2014.)

1. gr.

5. gr. laganna orðast svo:

Alþingi kýs nefnd þingmanna úr öllum þingflokkum til að fjalla um fyrirhugaðar ákvarðanir veiðigjaldsnefndar um sérstakt veiðigjald. Störf í nefndinni eru ólaunuð.

2. gr.

Lög þessi öðlast þegar gildi.

Athugasemdir við lagafrumvarp þetta.

Með frumvarpinu er lagt til að breyting verði gerð á lögum um veiðigjöld þannig að fjöldi fulltrúa í samráðsnefnd þingmanna um veiðigjöld, sbr. 5. gr. laganna, ráðist af fjölda þingflokka á Alþingi en takmarkist ekki við fimm manns eins og nú er. Þá er tiltekið að störf í nefndinni séu ólaunuð.

Fylgiskjal.

Fjármála- og efnahagsráðuneyti, skrifstofa opinberra fjármála:

Umsögn um frumvarp til laga um breytingu á lögum um veiðigjöld, nr. 74/2012, með síðari breytingum (skipun samráðsnefndar um veiðigjöld).

Með frumvarpi þessu er gert ráð fyrir að fjöldi fulltrúa í samráðsnefnd þingmanna um veiðigjöld skuli ráðast af fjölda þingflokka á Alþingi í stað þess að takmarka hann við fimm manns eins og núgildandi lög kveða á um. Ekki eru greidd sérstök nefndarlaun fyrir setu í nefndinni.

Verði frumvarpið óbreytt að lögum verður ekki séð að það muni hafa í för með sér aukin útgjöld fyrir ríkissjóð.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Sveitarstjórnarlög Greinargerð/athugasemdir úr lagafrumvarpi, mál nr. 386

Frumvarp til laga um breytingu á sveitarstjórnarlögum, nr. 138/2011 (íbúakosningar).

Flm.: Ásta Guðrún Helgadóttir, Birgitta Jónsdóttir, Helgi Hrafn Gunnarsson.

1. gr.

Í stað orðanna „hærra hlutfall“ í 2. málsl. 2. mgr. 108. gr. laganna kemur: annað hlutfall.

2. gr.

Lög þessi öðlast þegar gildi.

Greinargerð.

Í 108. gr. sveitarstjórnarlaga, nr. 138/2011, er kveðið á um að 20% kosningarbærra íbúa í sveitarfélagi geti óskað íbúakosninga og er þá skylt að verða við því eigi síðar en innan árs frá því að óskin berst. Hlutfallið er lágmarkshlutfall samkvæmt lögunum en heimilt er að ákveða hærra hlutfall í samþykkt um stjórn hvers sveitarfélags, þó aldrei hærra en þriðjung þeirra sem kosningarrétt eiga. Í athugasemdum sem fylgdu frumvarpi til laganna kemur fram að ekkert banni sveitarstjórn að verða við óskum um íbúakosningar þótt lægra hlutfall íbúa leggi þær fram. Þó yrði afar matskennt hvernig slíkar óskir yrðu afgreiddar og það mundi valda undirskriftasöfnurum óvissu, efist þeir t.d. um að geta safnað undirskriftum 20% kosningarbærra manna í sveitarfélaginu sökum þess að sveitarfélagið er strjálbýlt eða samanstendur af nokkrum dreifðum byggðakjörnum.

Flutningsmenn telja rétt að veita sveitarfélögum skýra heimild til þess að kveða á um almenna reglu um hlutfallið í samþykkt um stjórn sveitarfélags sem íbúar gætu þar með nálgast. Með því væri eytt óvissu um við hvaða hlutfall yrði miðað þegar undirskriftasafnanir um íbúakosningar fengju formlega afgreiðslu hjá sveitarstjórn, án tillits til þess um hvaða efni væri að ræða.

Ekki er fyrirséð að breytingin leiði til aukinna útgjalda fyrir ríkissjóð þar sem sveitarfélögin bera sjálf kostnað af því að halda íbúakosningar.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Vörugjald Greinargerð/athugasemdir úr lagafrumvarpi, mál nr. 506

Frumvarp til laga um breytingu á lögum um vörugjald, nr. 97/1987, með síðari breytingum (vörugjald á jarðstrengi).

Flm.: Steingrímur J. Sigfússon, Katrín Jakobsdóttir, Lilja Rafney Magnúsdóttir.

1. gr.

Tollskrárnúmerið 8544.6000 fellur brott úr C-lið viðauka I.

2. gr.

Lög þessi öðlast þegar gildi.

Greinargerð.

Með lagafrumvarpi þessu er lögð til breyting á lögum um vörugjald, nr. 97/1987, með síðari breytingum, sem felur það í sér að tollskrárnúmerið 8544.6000 fellur brott úr C-lið viðauka I við lögin. Breytingin felur það í sér að 15% vörugjald sem lagt er á vörur í umræddu tollskrárnúmeri fellur niður. Undanfarin þrjú ár hafa tekjur ríkissjóðs af vörugjöldum á tollskrárlið nr. 8544.6000 verið 108.844.044 kr. árið 2011, 126.632.362 kr. árið 2012 og 213. 512.533 kr. árið 2013.

Undir tollskrárnúmerið 8544.6000 falla einangraðir rafmagnsleiðarar fyrir meira en 1000 V spennu. Er hér um jarðstrengi til raforkuflutnings að ræða sem eru valkostur á móti loftlínum. Efni í loftlínur til raforkuflutnings ber ekki vörugjald og verður því 15% vörugjaldið sem lagt er á jarðstrengina til þess að bjaga forsendur vals á milli jarðstrengja og loftlína allverulega, en talið er að allt að 5% kostnaðar við lagningu jarðstrengja geti stafað af vörugjaldinu. 1

Minni sjónmengun hlýst að jafnaði af jarðstrengjum en loftlínum. Geta þeir þannig oft reynst heppilegur kostur við lagningu háspennulína og er því með öllu ástæðulaust að heimta hærri gjöld af þeim en af loftlínuefni.

Neðanmálsgrein: 1 1„Tillögur fulltrúa Landverndar og fulltrúa landeigenda í nefnd atvinnuvega- og nýsköpunarráðherra um raflínur í jörð“, 11. febrúar 2013, bls. 8. Fylgigagn með skýrslu nefndar um mótun stefnu um lagningu raflína í jörð. Lögð fyrir Alþingi á 143. löggjafarþingi 2013–2014 (þskj. 60, 60. mál). is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Málefni innflytjenda Greinargerð/athugasemdir úr lagafrumvarpi, mál nr. 517

Frumvarp til laga um breytingu á lögum um málefni innflytjenda, nr. 116/2012 (forstöðumaður Fjölmenningarseturs).

(Lagt fyrir Alþingi á 143. löggjafarþingi 2013–2014.)

1. gr.

Ákvæði til bráðabirgða I í lögunum orðast svo:

Ráðherra er heimilt að setja tímabundið forstöðumann Fjölmenningarseturs til 31. desember 2015.

2. gr.

Lög þessi öðlast þegar gildi.

Athugasemdir við lagafrumvarp þetta.

Í velferðarráðuneytinu er unnið að frumvarpi til laga um stjórnsýslu á sviði jafnréttismála þar sem gert er ráð fyrir sameiningu Fjölmenningarseturs, Jafnréttisstofu og réttindagæslu fatlaðs fólks og niðurlagningu embættis forstöðumanns Fjölmenningarseturs. Núverandi forstöðumaður Fjölmenningarsetursins mun láta af störfum 1. júní næstkomandi en í ljósi þess að fyrirhugað er að sameina fyrrgreindar stofnanir er lagt til að ráðherra verði heimilað að setja forstöðumann Fjölmenningarseturs til skamms tíma. Í ljósi þess að ekki er heimild í 24. gr. laga nr. 70/1996, um réttindi og skyldur starfsmanna ríkisins, til að setja embættismann tímabundið í þeim aðstæðum sem eru hér er þörf á sérstakri lagaheimild svo að hægt sé að setja tímabundið forstöðumann Fjölmenningarseturs.

Fylgiskjal.

Fjármála- og efnahagsráðuneyti, skrifstofa opinberra fjármála:

Umsögn um frumvarp til laga um breytingu á lögum um málefni innflytjenda, nr. 116/2012 (forstöðumaður Fjölmenningarseturs).

Með frumvarpinu er lagt til að félags- og húsnæðismálaráðherra verði heimilt að setja tímabundið forstöðumann Fjölmenningarseturs til 31. desember 2015.

Tilefnið er að núverandi forstöðumaður stofnunarinnar mun láta af störfum 1. júní nk. Fyrirhugað er að sameina Fjölmenningarsetur, Jafnréttisstofu og réttindagæslu fatlaðs fólks í eina stofnun sem taka á til starfa 1. janúar 2015, sbr. frumvarp til laga um stjórnsýslu á sviði jafnréttismála. Með þessu frumvarpi er verið að veita heimild til að setja forstöðumann yfir Fjölmenningarsetrið þangað til að sameiningu kemur.

Verði frumvarpið lögfest í núverandi mynd er ekki gert ráð fyrir að það hafi áhrif á útgjöld ríkissjóðs frá því sem gert er ráð fyrir í núgildandi fjárlögum.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Skipan ferðamála Greinargerð/athugasemdir úr lagafrumvarpi, mál nr. 526

Frumvarp til laga um breytingu á lögum um skipan ferðamála, nr. 73/2005, með síðari breytingum.

Flm.: Össur Skarphéðinsson, Katrín Júlíusdóttir, Sigríður Ingibjörg Ingadóttir,

Kristján L. Möller, Valgerður Bjarnadóttir, Helgi Hjörvar.

1. gr.

Á eftir 28. gr. laganna kemur ný grein, svohljóðandi:

Ferðaþjónustureikningar skulu unnir árlega sem hluti þjóðhagsreikninga.

2. gr.

Lög þessi öðlast gildi 1. janúar 2015.

Greinargerð.

Í frumvarpi þessu er lagt til að ferðaþjónustureikningar (e. tourism satellite accounts) verði unnir árlega sem hluti þjóðhagsreikninga. Ferðaþjónustureikningar hafa það hlutverk að meta efnahagsleg áhrif ferðaþjónustu fyrir þjóðarbúskapinn. Helstu hagtölur í ferðaþjónustu byggjast á niðurstöðum um útgjöld eða kaup erlendra ferðamanna á Íslandi, útgjöldum Íslendinga á ferð um eigið land og útgjöldum Íslendinga á leið til annarra landa og á ferðalagi erlendis.

Byrjað var að birta ferðaþjónustureikninga í tíð fyrsta flutningsmanns sem iðnaðarráðherra en ferðamálin voru á þeim tíma flutt til iðnaðarráðuneytisins. Þá voru sérstakar fjárveitingar til verksins og Hagstofan annaðist vinnuna og fékk greitt fyrir hana, skv. 14. gr. laga um Hagstofu Íslands. Lagagreinin heimilar stofnuninni að afla sértekna og taka gjald fyrir sérþjónustu í hagskýrslugerð eða aðra tiltekna þjónustu.

Regluleg birting ferðaþjónustureikninga var langvinnt baráttumál ferðaþjónustunnar. Hún, og stjórnvöld í ferðamálum, töldu á þeim tíma mikilvægt fyrir greinina jafnt sem landsstjórnina að fá reglulega þá greiningu á umfangi og þróun ferðaþjónustunnar sem reikningarnir spegla. Vinnsla þeirra svaraði því brýnni þörf. Eigi að síður hafa ferðaþjónustureikningar ekki verið unnir hin síðari ár, væntanlega vegna niðurskurðar.

Með hliðsjón af sívaxandi mikilvægi ferðaþjónustu fyrir Íslendinga verður hins vegar að telja að í dag sé ekki síður brýnt en áður að birta slíka reikninga árlega. Í þeim felast mikilvægar hagrænar upplýsingar sem nýtast í stefnumótun hjá bæði stjórnvöldum og greininni sjálfri. Full ástæða er því til að festa þá í sessi.

Hér er lagt til að ákvæði þess efnis verði bætt við lög um skipan ferðamála, enda nátengt efni þeirra. Jafnframt þarf ríkisstjórnin að tryggja fastar fjárveitingar til verksins af fjárlögum og semja við Hagstofuna um vinnslu reikninganna. is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Þingsköp Alþingis og rannsóknarnefndir Greinargerð/athugasemdir úr lagafrumvarpi, mál nr. 558

Frumvarp til laga um breytingu á lögum um þingsköp Alþingis og lögum um rannsóknarnefndir (umræður um skýrslur rannsóknarnefnda).

Flm.: Jón Þór Ólafsson, Birgitta Jónsdóttir, Helgi Hrafn Gunnarsson, Edward H. Huijbens, Guðbjartur Hannesson, Guðmundur Steingrímsson, Brynhildur Pétursdóttir, Valgerður Bjarnadóttir, Össur Skarphéðinsson.

Breyting á lögum um þingsköp Alþingis, nr. 55/1991, með síðari breytingum.

1. gr.

Eftirfarandi breytingar verða á 56. gr. laganna:

a. Á eftir orðunum „og 53.–55. gr.“ í 1. mgr. kemur: og samkvæmt lögum nr. 68/2011, um rannsóknarnefndir.

b. Á eftir 1. mgr. kemur ný málsgrein, svohljóðandi:

Ekki skal taka lokaskýrslu rannsóknarnefndar skv. 13. gr. laga nr. 68/2011, um rannsóknarnefndir, til umræðu fyrr en í fyrsta lagi þremur nóttum eftir birtingu hennar.

Breyting á lögum um rannsóknarnefndir, nr. 68/2011.

2. gr.

Við 2. mgr. 13. gr. laganna bætist nýr málsliður sem verður 2. málsl., svohljóðandi: Ekki skal taka lokaskýrslu rannsóknarnefndar til umræðu í þinginu fyrr en í fyrsta lagi þremur nóttum eftir birtingu hennar.

3. gr.

Lög þessi öðlast þegar gildi.

Greinargerð.

Um eftirlitsstörf Alþingis segir í 1. mgr. 49. gr. þingskapalaga: „Alþingi, þingnefndir og einstakir alþingismenn hafa eftirlit með störfum framkvæmdarvaldsins.“ Ákvæðinu er ætlað að uppfylla 14. gr. stjórnarskrárinnar. Til að sinna þessu stjórnarskrárbundna eftirlitshlutverki hafa þingmenn og þingnefndir m.a. heimild í þingsköpum til að kalla eftir skýrslum og fá umræðu um þær í þinginu. Til að eftirlitshlutverkinu sé sinnt með sóma þurfa þingmenn að geta kynnt sér efni skýrslu vel fyrir umræðu í þingsal. Það eru því óvönduð þingsköp sem heimila þingforseta að setja langar og ítarlegar rannsóknarskýrslur á dagskrá degi eftir birtingu. Flutningsmenn vilja með þessu frumvarpi laga þá brotalöm og bæta þannig störf Alþingis.

is_teljari_potency = {}; is_teljari_potency.service_id = 24; is_teljari_potency.portion = "NÚMER VEFHLUTA"; var _gaq = _gaq || []; _gaq.push(['_setAccount', 'UA-3810086-5']); _gaq.push(['_trackPageview']); (function() { var ga = document.createElement('script'); ga.type = 'text/javascript'; ga.async = true; ga.src = ('https:' == document.location.protocol ? 'https://ssl' : 'http://www') + '.google-analytics.com/ga.js'; var s = document.getElementsByTagName('script')[0]; s.parentNode.insertBefore(ga, s); })();
Húsaleigubætur Greinargerð/athugasemdir úr lagafrumvarpi, mál nr. 211

Frumvarp til laga um breytingu á lögum um húsaleigubætur, nr. 138/1997, með síðari breytingum.

Flm.: Guðmundur Steingrímsson, Björt Ólafsdóttir, Brynhildur Pétursdóttir,

Óttarr Proppé, Páll Valur Björnsson, Róbert Marshall.

1. gr.

Orðin „og leigja á heimavist eða á námsgörðum“ í 2. málsl. 5. mgr. 7. gr. laganna falla brott.

2. gr.

Lög þessi öðlast þegar gildi.

Greinargerð.

Frumvarp þetta var flutt á 140. löggjafarþingi (112. mál), 141. þingi (49. mál) og 143. þingi (72. mál) en náði ekki fram að ganga. Málið hlaut jákvæða efnislega umfjöllun hjá velferðarnefnd á 140. þingi sem lagði til að það yrði samþykkt óbreytt (þskj. 1577).

Húsnæðisvandi námsmanna á framhalds- og háskólastigi er allverulegur og námsgarða skortir mjög. Fjölmargir námsmenn grípa því til þess ráðs að leigja íbúð á hinum almenna leigumarkaði. Oft er íbúðinni deilt með öðrum námsmönnum og það fyrirkomulag haft á að hver og einn hefur sitt herbergi en bað og eldhús er sameiginlegt.

Meginreglan varðandi þá sem búa í herbergjum með sameiginlegum aðgangi að eldhúsi og baðherbergi er sú að þeir skulu ekki njóta húsaleigubóta, enda teljist slíkt fyrirkomulag ekki til „íbúðarhúsnæðis“. Árið 2001 var réttur til húsaleigubóta hins vegar rýmkaður hvað varðar námsmenn á framhalds- og háskólastigi. Sú breyting var gerð að þeir námsmenn sem leigðu á heimavist eða á námsgörðum skyldu njóta réttar til húsaleigubóta þó svo að þeir deildu aðgangi að eldhúsi og baði. Rétt var talið að telja slíka aðstöðu námsmanna til íbúðarhúsnæðis, enda kölluðu félagslegar aðstæður námsmanna á slíkt fyrirkomulag.

Breytingin var einskorðuð við þá sem bjuggu á heimavist eða á námsgörðum. Í ljósi þess að ekki er nægilegt framboð af heimavist eða námsgörðum, og fjölmargir námsmenn geta því ekki nýtt sér slíkt búsetuúrræði, er hér lagt til að sú takmörkun verði felld brott. Þar með verði aðstæður stúdenta jafnaðar og þeir njóti sama stuðnings hvort sem þeir leigja á námsgörðum eða á almennum markaði.

Vart þarf að taka fram að nauðsynlegt er að hafa ríkt samráð við fulltrúa sveitarfélaga varðandi breytingu af þessu tagi. Áætla þarf kostnaðaraukann sem af þessu hlýst og leita leiða til þess að mæta honum. Hugtakið „kostnaðarauki“ er þó vandmeðfarið í þessu tilliti. Líklegt er að ef námsgarðar væru fyrir hendi eins og eðlilegt væri – og stefnt er að – mundu húsaleigubætur greiðast flestum þeim námsmönnum sem hér um ræðir.